એક જ માપદંડ હોય છે પુરુષોના! સ્ત્રીના શરીરની ભીતર સુધી પહોંચી શકાય અને પરિતોષ? એ પણ ક્યાં આ જમાત બહારનો હતો! આખા દિવસની નોકરીથી થાકી હોય છતાંય કોઈ પ્રેમના બે શબ્દ કે વ્હાલ નહીં, બસ એની ભાષા એક જ ! આનાકાની કર્યા વગર પોતાની જાતને સોંપી દેવી. એના ગાંડપણથી ક્યારેક એને ચીઢ ચઢતી તો ક્યારેક ઉબકા આવતા પણ મને-કમને એ પત્નીધર્મ બજાવી લેતી, છતાં ય પરિતોષ બહાર વલખાં મારતો રહેતો. એટલે જ એ પોતાના પુરુષની ઘવાયેલી તોય બહારના પુરુષની સામે જોવાનું ટાળતી.